Dawn FM

Dawn FM הוא אלבום האולפן החמישי של הזמר-יוצר הקנדי דה ויקנד. האלבום יצא לאור ב-7 בינואר 2022, בהוצאת חברות התקליטים ריפבליק רקורדס ו-XO. Dawn FM הוא אלבום ההמשך של After Hours, שפורסם ב-20 במרץ 2020. באלבום משתתפים אמנים נוספים לצד דה ויקנד, דוגמת טיילר, דה קריאייטור; ליל ויין, קווינסי ג'ונס וג'ים קארי. מפיקי האלבום, מקס מרטין ודניאל לופטין, גייסו כמה ממיטב אמני הדאנס העכשוויים לסייע בהלחנת השירים. בין האמנים שהשתתפו ניתן למנות את קלווין האריס, אוסקר הולטר ו-Swedish House Mafia.

Dawn FM מאופיין בשירי דאנס-פופ וסינת'-פופ בהשראת הגל החדש של שנות ה-80. הוא זכה לשבחים מפי מבקרי המוזיקה העכשווית, שאהבו את הקונספט הפסיכדלי שלו, להפקתו ולשיריו. ארבעה סינגלים יצאו לאור מהאלבום. "Take My Breath" הגיע למקום הראשון במצעד מדיה פורסט ישראל, ולמקום השישי במצעד בילבורד הוט 100.

האלבום קיבל מועמדות בפרס האלבום לשנת 2022 בטקס פרס בחירת הקהל לשנת 2022, אך האלבום שובר השיאים של הזמרת האמריקאית טיילור סוויפט, Midnights, זכה בפרס זה.

 רקע 
ב-20 במרץ 2020, בעיצומו של הסגר הכללי ברחבי העולם עקב מגפת הקורונה, הוציא דה ויקנד לאור את האלבום After Hours. האלבום, שהופק בעיקר על ידי דה ויקנד עצמו, זכה להצלחה מסחרית בשווקים הבינלאומיים, ולביקורות חיוביות לרוב. כמה מבקרי מוזיקה אף טענו כי After Hours הוא היצירה המוזיקלית הטובה ביותר של דה ויקנד. זמן קצר לאחר מכן החל לעבוד על אלבומו החדש. במהלך ריאיון בעיתון "רולינג סטון" בספטמבר אותה השנה הצהיר כי ייתכן שאלבומו החדש יפורסם כשהסגר הכללי יפתח.

במאי 2021 התחיל דה ויקנד לפזר רמזים לקראת הוצאת האלבום. בריאיון לוראייטי סיפר כי תקליטו האחרון היה After Hours of the night ("אחרי שעות הלילה"), והוא עכשיו מתוכנן להגעתו של The Dawn ("הזריחה"). באוגוסט 2021, לאחר הקלטת האלבום ששמו היה אז The Dawn, פרסם דה ויקנד טיזר קצר במדיה החברתית בשם "The Dawn Is Coming" ("השחר מגיע"). ברקע נשמעת המנגינה של אחד הסינגלים מתוך האלבום, "Take My Breath". מאוחר יותר באותו היום הכריז כי "Take My Breath" עתיד לצאת לאור ב-6 באוגוסט, כסינגל המוביל של The Dawn.

ב-2 בינואר 2022 הוא פרסם ציוץ בעמוד הטוויטר שלו שתוכנו היה "תתעוררו עם עלות השחר מחר". למחרת, עם עלות השחר (שעון לוס אנג'לס) פרסם דה ויקנד טריילר לאלבום בטוויטר, באינסטגרם ובערוץ היוטיוב שלו. בפוסט זה פרסם כי האלבום Dawn FM עתיד לצאת לפלטפורמות השונות ב-7 בינואר אותה השנה. ב-4 בינואר 2022 פרסם דה ויקנד את עטיפת האלבום ומספר עטיפות אלטרנטיביות ברשתות החברתיות. ב-5 בינואר 2022 פרסם דה ויקנד את רשימת הרצועות של האלבום.

ב-12 בינואר 2022 הוציא דה ויקנד גרסה מורחבת לאלבום בשם: Dawn FM (Alternate World).

 קונספט 
ל-Dawn FM מאופיין סגנון פסיכדלי וניסיוני, ששם דגש על משברים קיומיים בחייו של אדם. ב-23 בנובמבר אותה השנה, בריאיון למגזין הבילבורד סיפר בקצרה על Dawn FM. 

עטיפת האלבום הסטנדרטית של Dawn FM מציגה את דה ויקנד בדמותו הזקנה. קרן אור קטנה פוגעת בכתפו, והיא מסמלת את המעבר בין החיים למוות. מהדורות האספנים של Dawn FM, המוצגות בחנות המקוונת של דה ויקנד ובחנויות Target ו-HMV, כוללת שלוש עטיפות שונות שעוצבו בידי רוברט בטי.

 קידום 
 סיבוב הופעות 
סיבוב הופעות "The After Hours Tour" פורסם על ידי דה ויקנד ב-20 בפברואר 2020, כחודש לפני יציאתו של After Hours. אולם עם פרוץ מגפת הקורונה הוא נאלץ לדחות אותו לקיץ 2021. לאחר שתי דחיות נוספות עקב מגבלות המגפה הכריז דה ויקנד כי סיבוב ההופעות יתחיל רשמית בקיץ 2022. משכך, הוא החליט לשלב בסיבוב ההופעות את האלבום Dawn FM. בהתאמה שינה דה ויקנד את שמו ל-"After Hours til Dawn Stadium Tour".

 סינגלים 
ב-6 באוגוסט 2021 הוציא דה ויקנד לאור את הסינגל המוביל של האלבום, "Take My Breath". הוא הגיע למקום השישי במצעד הבילבורד הוט 100 בארצות הברית, ולעשרת השירים הפותחים של 19 מצעדי מוזיקה ברחבי העולם. הקליפ של השיר, שבוים על ידי סילקיואה, פורסם בעמוד היוטיוב הרשמי של הזמר.

ב-7 בינואר 2022 "Sacrifice" יצא לאור כסינגל השני מתוך Dawn FM. הקליפ, שבוים גם הוא על ידי סילקיואה, מהווה המשך ישיר לקליפ של "Take My Breath". השיר נשלח לרדיו להיטים עכשוויים של ארצות הברית ב-11 בינואר.

 ביקורות 

Dawn FM זכה לשבחים מפי מבקרי המוזיקה העכשווית. באתר "Metacritic" קיבל האלבום ציון של 89 מתוך 100. ציון זה הוא הממוצע של 11 ביקורות על אלבום. מייקל ווד מלוס ממגזין לוס אנג'לס טיימס ציין לשבח את הפקת האלבום. הוא כתב כי Dawn FM הוא פתיחה נהדרת לשנת 2022, ואף ציין כי הוא בעל סממנים חיוביים הרבה יותר מאלבומיו הקודמים. האתר "" נתן לאלבום ציון של 8.1 מתוך 10.

העיתונאי ויל דיוקס מרולינג סטון ציין לשבח את הפקת האלבום. הוא טען שהאלמנטים הגשמיים של האלבום, בשילוב עם מוזיקה בעלת מוטיבים מהחלל החיצון, נותנים ל-Dawn FM את השבחים המגיעים לו. האתר Clash ביקר את סדר השירים של האלבום, וטען כי הוא אינו משרת אותו בצורה הטובה ביותר. עם זאת, ציין כי Dawn FM הוא אלבום המשך טוב ל-After Hours. רוזין אוקונור מאינדפנדנט שיבחה את מילות שירי האלבום. היא טענה כי . ריאן דיילי מאתר NME כתב כי הוצאת האלבום היא אבן דרך משמעותית במסעו של דה ויקנד למצוא את שלוותו הפנימית.

בביקורת שג'ם אסוואד כתב ב-Variety, נאמר כי Dawn FM הוא האלבום הטוב ביותר שיצא בחודש ינואר 2022. בובי אוליביירה ממגזין Spin שיבח את מקס מרטין, מפיק האלבום, וטען כי כל המיומנויות שפיתח במהלך הקריירה שלו כמפיק מוזיקלי מתבטאות ב-Dawn FM. אולם אלכס ריגוטי מ-Clash טען כי חסר באלבום קצביות קבועה, אופי וייחודיות.

 רשימות סיכום שנה 
האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2022.
ארגוןרשימהמיקוםמקוראסקווייר25 האלבומים הטובים ביותר לשנת 2022נכללבוקר טוב אמריקה50 האלבומים הטובים ביותר של שנת 202225בילבורד50 האלבומים הטובים ביותר של שנת 2022850 האלבומים הטובים ביותר לשנת 2022 עד כהנכללהגרדיאן50 האלבומים הטובים ביותר של שנת 20223האלבומים האהובים ביותר לשנת 2022 עד כהנכללהאטלנטיק10 האלבומים הטובים ביותר לשנת 202210וול סטריט ג'ורנלהמוזיקה הטובה ביותר לשנת 2022נכלללוס אנג'לס טיימס20 האלבומים הטובים ביותר של שנת 202220Pasteהאלבומים הטובים ביותר של שנת 202235NME50 האלבומים הטובים ביותר של שנת 202231הכליל את הסינגל "Out Of Time" כסינגל הטוב ביותר מתוך האלבוםPopMatters80 האלבומים הטובים ביותר של שנת 202256סלייטהאלבומים הטובים ביותר לשנת 2022נכללסלנט50 האלבומים הטובים ביותר של שנת 202216האלבומים הטובים ביותר לשנת 2022 עד כהנכללהניו יורק טיימסהאלבומים הטובים ביותר של שנת 2022 על פי בחירתו של ג'ון קרמניקהאזכור מכובדהאלבומים הטובים ביותר של שנת 2022 על פי בחירתה של לינדה סולדס12פיצ'פורק50 האלבומים הטובים ביותר של שנת 20221139 האלבומים הטובים ביותר לשנת 2022 עד כהנכללרולינג סטון100 האלבומים הטובים ביותר של שנת 202237The A.V. Club30 האלבומים הטובים ביותר לשנת 202220Albumism100 האלבומים הטובים ביותר לשנת 202217AllMusicהאלבומים הטובים ביותר לשנת 2022נכללAlternative Pressהאלבומים הטובים ביותר של שנת 2022נכללAssociated Pressהאלבומים המובילים לשנת 2022 בחירתם של Associated Press2Atwood Magazineאלבומי השנה לשנת 2022נכללBrooklynVegan50 האלבומים המובילים לשנת 20221150 האלבומים האהובים לשנת 2022 עד כהנכללChorus.fm30 האלבומים המובילים לשנת 202229Clashאלבומי השנה של 2022 על פי קלאש54Complexהאלבומים הטובים ביותר של שנת 2022650 האלבומים הטובים ביותר לשנת 20224Consequence30 האלבומים המובילים לשנת 2022 עד כה20Crack Magazine50 האלבומים המובילים לשנת 202250Exclaim!50 האלבומים הטובים ביותר של שנת 202227The Fader50 האלבומים הטובים ביותר של שנת 20229Gaffa שוודיההאלבומים הטובים ביותר של שנת 20225The Line of Best Fit50 האלבומים המובילים של שנת 202212MusicOMH50 האלבומים המובילים לשנת 202213The Needle Drop50 האלבומים המובילים לשנת 202239No Ripcord50 האלבומים הטובים ביותר לשנת 202218Northern Transmissions50 האלבומים הטובים ביותר של שנת 202225NYLONהאלבומים האהובים ביותר לשנת 2022נכללOOR20 האלבומים המובילים לשנת 202219Paste50 האלבומים הטובים ביותר לשנת 202235RIFF61 האלבומים הטובים ביותר לשנת 20228The Skinny20 האלבומים המובילים לשנת 202220Stereogum50 האלבומים הטובים ביותר של שנת 202210Time Out20 האלבומים הטובים ביותר של שנת 202219Treble50 האלבומים הטובים ביותר של שנת 202238Uproxxהאלבומים המובילים לשנת 2022נכללאלבומי הפופ הטובים ביותר לשנת 2022נכללאלבומי האר אנד בי הטובים ביותר לשנת 2022 עד כהנכללהאלבומים האהובים ביותר של סטיבן היידן לשנת 20223האלבומים האהובים ביותר של סטיבן היידן לשנת 2022 עד כהנכללהאלבומים המובילים לשנת 2022 עד כהנכללWonderlandאלבומי השנה של המגזין WonderlandנכללYahoo Entertainmentהאלבומים הטובים ביותר לשנת 20227

 הצלחה מסחרית 
Dawn FM הופיע לראשונה בבילבורד 200, כשהגיע למקום השני, עם 148,000 יחידות שקולות לאלבום, 173.04 מיליון השמעות בסטרימינג ו-14,000 עותקים טהורים של האלבום. Dawn FM הוא האלבום השמיני של דה ויקנד שהגיע לעשרת האלבומים הפותחים במצעד. הוא הגיע למקום הראשון במצעד האלבומים הבריטי.

 רשימת רצועות 

 קרדיטים 
 מוזיקאים 

 טכני 

 מיקומי שיא 

 נתוני מכירות 

 היסטוריית יציאות לאור 
+ היסטוריית יציאות לאור של Dawn FM אזור תאריך פורמט חברת תקליטים מקור עולם 7 בינואר 2022 הורדה דיגיטלית • סטרימינג XO • ריפבליק 28 בינואר 2022 תקליטור 29 באפריל 2022 קלטת שמע • תקליט 


 קישורים חיצוניים 


 הערות שוליים 

קטגוריה:אלבומי דה ויקנד
קטגוריה:אלבומים באנגלית
קטגוריה:אלבומים שהופקו על ידי ג'ף גיטלמן
קטגוריה:אלבומי רוק קל
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים האירי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי זהב באוסטרליה
קטגוריה:אלבומי חברת ריפבליק רקורדס
קטגוריה:אלבומי קונספט